На основу члана 125. Закона о социјалној заштити („Сл. гласник РС“, број. 24/11), члана 18. став 1. Закона о јавним службама („Службени гласник РС“, број 42/91, 71/94, 79/05- др. закон, 81/05- испр. др. закона, 83/05-испр. др. закона и 83/14 -др. закон), члана 32.став 1. тачка 9. Закона о локалној самоуправи („Сл. гласник РС“, број 129/07 и 83/14-др.закон,), члана 41. став 1. тачка 10. и 138. Статута Општине Владичин Хан („Сл. гласник Пчињског округа“, број 21/08 и 8/09 и „Сл. гласник града Врања“ број 11/13) и члана 128. Пословника Скупштине општине Владичин Хан („Сл. гласник Града Врања број 12/14-пречишћени текст и 22/15), Скупштина општине Владичин Хан на седници одржаној 27.12.2015. године, донела је

**Р Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**ЦЕНТРА ЗА СОЦИЈАЛНИ РАД ВЛАДИЧИН ХАН**

**I**

**Љубиша Мијајловић**, дипломирани економиста из Владичиног Хана именује се за вршиоца дужности директора Центра за социјални рад у Владичином Хану, на период најдуже до 1 године.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

О б р а з л о ж е њ е

Правни основ за доношење овог решења садржан је у члану 125. Закона о социјалној заштити („Сл. гласник РС“, број. 24/11), члана 18. став 1. Закона о јавним службама („Службени гласник РС“, број 42/91, 71/94 и 79/05), члану 32.став 1. тачка 9. Закона о локалној самоуправи („Сл. гласник РС“, број 129/07 и 83/14-др.закон,), члана 41. став 1. тачка 10. и 138. Статута Општине Владичин Хан („Сл. гласник Пчињског округа“, број 21/08, 8/09 и „Сл. гласник града Врања“ број 11/13).

Законом о социјалној заштити прописано је да оснивач именује вршиоца дужности Центра за социјални рад уз претходно прибављену сагласност Министарства за рад, запошљавање, борачка и социјална питања на период не дужи од годину дана. Како по расписаном конкурсу у законским роковима није именован директор ове установе то је затражена сагласност надлежног министарства за именовање вршиоца дужности. С обзиром да је добијена сагласност бр. 112-01-104/2015-09 од 16.09.2015. године да се на место вршиоца дужности именује Љубиша Мијајловић то се предлаже доношење овог решења а имајући у виду горе цитиране одредбе и надлежности Скупштине Општине регулисане чл. 32. став 1. тачка 9. Закона о локалној самоуправи и чл. 41. став 1. тачка 10. и чл. 138. Статута општине Владичин Хан.

Из напред наведеног одлучено је као у изреци решења.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ ВЛАДИЧИН ХАН**

**БРОЈ: 06-175/12/2015-01**

**ПРЕДСЕДНИЦА,**

**Данијела Поповић**